Himalaya

Himalaya (Hindi हिमालय, himālaya, în sanscrită hima = zăpadă și alaya = loc, locuință) este cel mai înalt sistem muntos de pe Pământ, situat în Asia Centrală între câmpia Indo-Gangetică (la sud) și Podișul Tibet (la nord). Himalaya formează o barieră naturală, în special climatică, între deșerturile muntoase ale Asiei Centrale și zonele tropicale ale Asiei de Sud. Formare Sunt munți tineri, formați în orogeneza alpină. Versanții sudici sunt alcătuiți din conglomerate și gresii, iar cei nordici din gnaisuri, granituri, șisturi cristaline și filite. Munții cei mai înalți din lume cu vârful Everest au luat naștere prin ciocnirea plăcii tectonice indiene cu placa asiatică a podișului Tibet, fiind munți de încrețire și prin suprafața și înălțimea lor mare, fiind acoperiți tot timpul anului cu zăpadă, această zonă rece, în contrast cu aerul cald de pe coasta Pacificului contribuie la formarea musonului. Descriere Munții Himalaya sunt munții cei mai tineri de pe glob, în același timp și cei mai înalți. Formarea acestor munți a fost în perioada terțiară în urmă cu milioane de ani (de aceeași vârstă cu Anzii Cordilieri și Munții Stâncoși) prin ciocnirea plăcilor continentale. S-a constatat că și-n zilele noastre munții se ridică, cu toate că suferă o eroziune intensă. Aici se întâlnesc munți de peste 8000 m înălțime ca Everest (8.848 m), K2 (8.611 m), Kangchenjunga (8.586 m), Makalu (8.462 m), Lhotse (8.516 m), Cho Oyu (8.201 m), Manaslu (8.156 m), Dhaulagiri (8.167 m), Nanga Parbat (8.125 m), Annapurna (8.091 m) sau Makalu. Dintre cei 14 munți mai înalți de pe glob, patru se găsesc în Munții Karakorum, din Pakistan situat în partea vestică a Himalayei de exemplu K2. Himalaya cuprinde trei trepte: în Sud Munții (Colinele) Sivalik (900 – 1200 m),în partea centrală, Himalaya Joasă (3.500 - 4.500 m), iar în Nord , lanțul principal Himalaya Înaltă, cu piscuri ce depășesc 8.000 m. În nord sunt văi largi a râului Tsangpo, mai aval în Sud denumit Brahmaputra cu afluenții situați în Transhimalaya. Himalaya este partea muntoasă de munte și de podiș care este regiunea de unde izvorăsc fluviile cele mai mari din sudul Asiei ca: Fluviul galben, ce curge până în apropierea Pekinului vărsându-se în Marea Chinei, Jangtse cu vărsarea în mare la Shanghai, Irrawaddy, ce curge prin Burma, Mekong, ce traversează Laos și Kambodscha până în regiunea orașului Hồ-Chí-Minh din sudul Vietnamului. La fel fluviul Ind ce străbate Pakistanul de la nord la sud, și în estul Pakistanului fluviul deja amintit Brahmaputra. Fluviile deja amintite curg aproape paralel. Gangele însă izvorăște din Munții Garhwal situați la sud-vest de Himalaya. Himalaya este căminul ancestral al câtorva grupuri etnice, printre care îi includem pe șerpași, de obicei ghizi în expedițiile montane. Acest nume a devenit cunoscut în vest prin cucerirea Indiei de către Imperiul Britanic și datorită eforturilor din secolul al XIX-lea întreprinse de geografii și topografii britanici, care au realizat că se află de fapt în fața unui lanț muntos de dimensiuni extraordinare. La poalele munților, Himalaya reprezintă un mediu foarte ostil pentru animale. Totuși, diferențele de temperatură și calitatea aerului au permis câtorva specii să supraviețuiască. Etaje - ierburi, mușchi și arbuști pitici pot crește până la 4.500 m. Până la 3.500 m există păduri de pin himalayan, cedru, mesteacăn și ienuperi. Insecte - în locurile înalte, plantele atrag mii de insecte, care la rândul lor atrag și ele multe păsări aflate în căutare de hrană. Statele pe teritoriul cărora se află masivul sunt: Nepal și Bhutan, care cuprind versanții de sud, apoi, la nordul lor, podișul Tibet din provincia chineză cu același nume, în final, India și Pakistan, care cuprind porțiuni din partea sudică, respectiv sud-vestică. Vezi și Listă de superlative geografice Orogeneza alpină Referințe Legături externe en Geologia munților Himalaya Arhivat în 16 iunie 2010, la Wayback Machine. ro Imagini din expediția Janak Peak Himalaya Arhivat în 26 aprilie 2006, la Wayback Machine. ro Alpiniștii brașoveni îmblînzesc Himalaya